عەبدولڕەحمان کوڕی زەید کوڕی ئەسلەم

ئەبوو زەید عەبدولڕەحمان کوڕی زەید کوڕی ئەسلەم عەدەوی مەدەنی (بە عەرەبی: عبد الرحمن بن زید بن أسلم العدوی المدنی؛ کۆچکردووی ١٨٢ی کۆچی/٧٩٨ی زایینی) یەکێکە لە تابیعوت تابیعین، فەقیھ و زانایەکی تەفسیر بوو. ئەو کوڕی زانای بەناوبانگی مەدینە، زەیدی کوڕی ئەسلەم بوو. سەرەڕای زانستەکەی لە فیقھ و تەفسیردا، لەلایەن زۆرینەی ڕەھای زانایانی فەرموودەناسییەوە بە گێڕەوەیەکی "لاواز" (چعیف) دادەنرێت.

 ژیان 
عەبدولڕەحمان لە مەدینە و لە ماڵێکی زانستیدا گەورە بوو. باوکی، زەیدی کوڕی ئەسلەم، یەکێک بوو لە گەورەترین زانایانی تابیعین و خاوەنی ئەڵقەی زانست بوو لە مزگەوتی پێغەمبەردا. عەبدولڕەحمان و براکانی، ئوسامە و عەبدوڵڵا، پێکەوە بە "کوڕەکانی زەید" ناسرابوون و زانستیان بە شێوەیەکی سەرەکی لە باوکیان وەرگرت.ئیبن سەعد، الطبقات الکبری، بەرگی ٧، ل. ٣٢٣.

 پایەی لای زانایانی فەرموودەناسی 
سەرەڕای ئەوەی کەسێکی زانا و خواناس بوو، عەبدولڕەحمان لە بواری گێڕانەوەی فەرموودەدا بە کەسێکی لاواز دادەنرێت و زانایان بە توندی ڕەخنەیان لە شێوازی گێڕانەوەی گرتووە.

ئەحمەد کوڕی حەنبەل دەڵێت: «چعیف» (لاوازە).ئیبن ئەبی حاتەم، الجرح والتعدیل، بەرگی ٥، ل. ٢٣٣.

یەحیا کوڕی مەعین دەڵێت: «لیس حدیپە بشیء» (فەرموودەکانی ھیچ شتێک نین).ھەمان سەرچاوە.

ئیمامی نەسائی و دارەقوتنی ھەردووکیان بە "چعیف" (لاواز) ناویان بردووە.ئەلزەھەبی، شەمسەددین. میزان الإعتدال فی نقد الرجال، دار المعرفة للطباعة والنشر، بەیروت، بەرگی ٢، ل. ٥٦٣.

ئیبن حەبان دەڵێت: «لەبەر ئەوەی زۆر پابەندی قورئان خوێندن و پەرستن بوو، گرنگی بە لەبەرکردنی فەرموودە نەدەدا، بۆیە ھەڵەی زۆری دەکرد بێ ئەوەی مەبەستی بێت... شایەنی ئەوەیە وازی لێ بھێنرێت».ئیبن حەبان،  المجروحین من المحدثین والضعفاء والمتروکین، بەرگی ٢، ل. ٣.

یەکێک لە نموونە دیارەکانی ھەڵەکانی ئەوەیە کە فەرموودەیەکی دەربارەی کەشتییەکەی نووح گێڕاوەتەوە و گوتوویەتی پێغەمبەر (د.خ) فەرموویەتی، لە کاتێکدا ئەوە وتەی باوکی خۆی بووە، نەک فەرموودەی پێغەمبەر. ئەمەش نیشانەی ئەوە بوو کە نەیدەتوانی وتەی باوکی و فەرموودە لێک جیابکاتەوە.ئەلزەھەبی، سیر أعلام النبلاء، بەرگی ٨، ل. ٣٤٩.

ئیبن حەجەر عەسقەلانی کورتەی بۆچوونەکانی لەسەری کۆکردووەتەوە و دەڵێت: «چعیف» (لاوازە).ئیبن حەجەر عەسقەلانی، تقریب التهذیب، ل. ٣٤٤.

 مامۆستا و قوتابییەکانی 
 مامۆستاکانی 

زەیدی کوڕی ئەسلەم (باوکی)

ئەبوو حازم سەلەمەی کوڕی دینار

سەفوانی کوڕی سولەیم

 قوتابییەکانی 

عەبدوڵڵای کوڕی وەھب

واقیدی

ئەسەدی کوڕی مووسا

 کۆچی دوایی 
عەبدولڕەحمان کوڕی زەید لە ساڵی ١٨٢ی کۆچی لە شاری مەدینە کۆچی دوایی کرد.ئەلخەتیب بەغدادی، تاریخ بغداد، بەرگی ١٠، ل. ٢٢٧.

 سەرچاوەکان 

لەسەر بنەمای وتاری ویکیپیدیای عەرەبی و سەرچاوە ئاماژەپێکراوەکانییەوە وەرگیراوە، بە داڕشتنێکی جیاواز و فراوانتر نەک وەرگێڕانی وشەبەوشە.

پۆل:تابیعوت تابیعین
پۆل:گێڕەوەکانی فەرموودە
پۆل:مردووەکانی ١٨٢ی کۆچی
پۆل:فەقیھەکان